**Veronica Campbell-Brown** (sündinud 15. mail 1982 Trelawnys) on Jamaica kergejõustiklane (sprinter), kolmekordne olümpiavõitja ja kolmekordne maailmameister.

Karjäär
-------

1999. aastal võitis Campbell noorte maailmameistrivõistlustel Bydgoszczis 100 m jooksus ajaga 11,49 kuldmedali. Kaksikvõidu tagas Jamaicale Lisa Sharpe. Kulla võitis 44,30-ga ka Jamaica 4×100 m teatenaiskond, kus osales hilisem Pekingi 400 m tõkkejooksu olümpiavõitja Melaine Walker, kes võitis Bydgoszczis 200 meetri jooksus hõbemedali.

Campbell oli osaline ka 2000. aasta suveolümpiamängudel Sydneys Jamaica 4×100 m teatejooksu võistkonna hõbemedalivõidus. Ta jooksis nii eeljooksus, poolfinaalis kui ka finaalis tagasirget ning eeljooksus ja poolfinaalis saadi kogu võistluse kiireim aeg. Finaalis parandati seda veelgi (42,13), aga Bahama võitis finaali siiski kindlalt.

Samal aasta oktoobris võitis ta Santiagos juunioride MM-il kuldmedali nii 100 m (11,12) kui ka 200 m jooksus (22,87). Mõlemad ajad olid juunioride MM-i rekordid. Ühtlasi oli Campbell läbi aegade esimene naine, kes võitis juunioride MM-il nii 100 kui ka 200 m jooksu. 4×100 m teatejooksus jooksis Campbell avavahetust ja Jamaica parandas oma olümpiamängude tulemust veelgi (44,05), aga jäi ikka teiseks, sest Saksamaa jooksis maailma hooaja tippmargi 43,91.

Briti Ühenduse mängudel 2002. aastal Inglismaal Manchesteris sai ta hõbemedali 100 m jooksus 11,00-ga ja 4×100 m jooksus 42,73-ga. Hiilgas Debbie Ferguson, kes võitis nii 100 kui ka 200 meetri jooksu ja Bahamaga ka teatejooksu.

2003. aastal ei olnud Campbellil ühtegi tulemust.

2004. aasta suveolümpiamängudel Ateenas sai läbis Campbell 100 m jooksus kaks esimest ringi kergelt ja püstitas poolfinaalis isikliku rekordi 10,93. Samas poolfinaalis oli veel kiirem Julia Nesterenko Valgevene rekordiga 10,92. Kõik kolm jamaicalast jõudsid finaali, kus Campbell saavutas ajaga 10,97 pronksmedali. Isikliku rekordi kordamine andnuks kulla, nüüd võitis Nesterenko 10,93-ga ja hõbe läks isikliku rekordi 10,96 jooksnud Lauryn Williamsile USA-st. 200 m jooksus polnud tal kõige nõrgemas eeljooksus vaja pingutada, aga seejärel jooksis ta veerandfinaalide parima aja 22,49. Poolfinaalis püstitas ta kindla võiduga isikliku rekordi ja maailma hooaja tippmargi 22,13, mis oli poolfinaalide ülekaalukalt parim aeg. Seda suutis ta finaalis veelgi parandada, võites ajaga 22,05. Lisaks võitis ta 4×100 m teatejooksu koos Aleen Bailey, Tayna Lawrence'i ja Sherone Simpsoniga. USA oli jooksnud poolfinaalis veelgi parema aja, aga finaali ta katkestas. Campbell jooksis ainult finaalis.

2005. aasta MM-il Helsingis sai ta kaks hõbemedalit, 100 m jooksus 10,95-ga Lauryn Williamsi (10,93) järel ja 4×100 meetri teatejooksus koos Daniele Browningi, Aleen Bailey ja Sherone Simpsoniga USA ja Williamsi (41,78) järel. Campbell pidi jooksma üksnes finaalis.

2006. aasta Briti Ühenduse mängudel Melbourne'is saavutas Campbell 200 meetri jooksus 22,72-ga hõbemedali oma kaasmaalase Sherone Simpsoni (22,59) järel. 4×100 m jooksu Jamaica võitis selgelt 43,10-ga – aga ilma Campbellita.

Autasustatakse 2007. aasta MM-i teatenaiskondi, kes medali võitsid
Osakas toimunud 2007. aasta MM-il tuli Campbell 100 m väga pingelises finaalis ajaga 11,01 maailmameistriks, jättes sama ajaga teiseks Lauryn Williams. Sajandikuga kaotas Carmelita Jeter ja ega järgmisedki kaugel olnud. See oli kõigi aegade tasavägiseim naiste 100 m MM-finaal, kus 1. ja 5. kohta lahutas 5 sajandikku. 200 m jooksus olid seevastu vahed suured. Allyson Felix (USA) tuli maailma hooaja tippmargi 21,81-ga maailmameistriks, järgnesid Campbell (22,34) ja Susanthika Jayasinghe (Sri Lanka, 22,63). 4×100 m teatejooksus oli kulla ja hõbeda vahe väga väike, aga USA (ankrunaine Torri Edwards) suutis 41,98-ga Jamaicat (ankrunaine Campbell, 42,01) edestada. Pronks läks Belgiasse 42,75-ga.

2008. aasta suveolümpiamängudel Pekingis sai Jamaica 100 m jooksus kolmikvõidu, aga ilma Campbellita (Shelly-Ann Fraser, Sherone Simpson ja Kerron Stewart). Ka 200 m jooksus oli finaalis kolm jamaicalast, aga võitsid nad üksnes kaks medalit. Campbell võitis isikliku rekordi 21,74-ga, järgnesid Felix 21,93 ja Stewart 22,00-ga, Simpson jäi 22,36-ga 6. kohale. 4×100 m teatejooksu poolfinaalis USA diskvalifitseeriti ja parima aja 42,24 jooksnud Jamaica pidi saama kerge kulla, aga finaalis ei jõudnud nemadki pulgaga finišisse ja olümpiavõitjaks tuli 42,31-ga Venemaa.

2009. aasta MM-il osales 100 m jooksus neli jamaicalast, kes kõik ka finaali jõudsid kahe ameeriklase ja kahe bahamalase kõrval. Kaksikvõidu tõid Jamaicasse Fraser (10,73) ja Stewart (10,75), järgnesid Jeter (10,90) ja neljandana Campbell (10,95). Williams jäi viiendaks, Bailey 8. kohale. 200 m jooksus jõudsid samuti kõik kolm jamaicalast finaali, aga eeljooksude parima aja jooksnud ameeriklane Marshevet Hooker katkestas poolfinaalis. Siiski ei saanud Jamaica siit kulda: Felix võitis 22,02-ga, järgnesid Campbell (22,35) ja Ferguson (Bahama, 22,41). 4×100 m teatejooksus võitis Jamaica poolfinaalis ülikindlalt 41,88-ga, USA katkestas. Finaalis Jamaica enam nii head aega ei suutnud, aga ka 42,06 andis kindla kulla. Teatejooksunaiskonda Campbelli ei pandud.

Saavutused
----------

Veronica Campbell-Brown tuli 2009. aasta MM-il Berliinis 200 m jooksu poolfinaalis 22,29-ga 2. kohale ja pääses finaali
###  Olümpiamängudel

* 2000 Austraalia Sydneys
	+ hõbemedal 4×100 m teatejooksus **42,13**
* 2004 Kreeka Ateenas
	+ **olümpiavõitja** 200 m jooksus **22,05**
	+ **olümpiavõitja** 4×100 m teatejooksus **41,73**
	+ pronksmedal 100 m jooksus **10,97**
* 2008 Hiina Pekingis
	+ **olümpiavõitja** 200 m jooksus **21,74**
* 2012 Suurbritannia Londonis
	+ hõbemedal 4×100 m teatejooksus **41,41**
	+ pronksmedal 100 m jooksus **10,81**

### Maailmameistrivõistlustel

* 2005 Soome Helsingis
	+ Hõbe hõbemedal 100 m jooksus **10,95**
	+ Hõbe hõbemedal 4×100 m teatejooksus **41,99**
* 2007 Jaapan Ōsakas
	+ Kuld **maailmameister** 100 m jooksus **11,01**
	+ Hõbe hõbemedal 200 m jooksus **22,34**
	+ Hõbe hõbemedal 4×100 m teatejooksus **42,01**
* 2009 Saksamaa Berliins
	+ Hõbe hõbemedal 200 m jooksus **22,35**
* 2011 Lõuna-Korea Daegus
	+ Kuld **maailmameister** 200 m jooksus **22,22**
	+ Hõbe hõbemedal 100 m jooksus **10,97**
	+ Hõbe hõbemedal 4×100 m teatejooksus **41,56**
* 2015 Hiina Pekingis
	+ Kuld **maailmameister** 4×100 m teatejooksus **41,07**
	+ Pronks pronksmedal 200 m jooksus **21,97**

### Rahvaste Ühenduse mängudel

* 2002 Inglismaa Manchesteris
	+ Hõbe hõbemedal 100 m jooksus **11,00**
	+ Hõbe hõbemedal 4×100 m teatejooksus **42,73**
* 2006 Austraalia Melbourne'is
	+ Hõbe hõbemedal 200 m jooksus **22,72**
* 2014 Šotimaa Glasgow's
	+ Kuld **kuldmedal** 4×100 m teatejooksus **41,83**
	+ Hõbe hõbemedal 100 m jooksus **11,03**

Isiklikku
---------

2006. aastal lõpetas Campbell Arkansase ülikooli. Ta on 164 cm pikkune ja kaalub 61 kg.

Välislingid
-----------

|  |  |
| --- | --- |
|  | Pildid, videod ja helifailid Commonsis: **Veronica Campbell-Brown** |

* Veronica Campbell-Brown Rahvusvahelise Kergejõustikuliidu kodulehel Muuda Vikiandmetes

| * v
* r
Naiste 200 m jooksu olümpiavõitjad |
| --- |
| 
1948: Fanny Blankers-Koen • 1952: Marjorie Jackson • 1956: Betty Cuthbert • 1960: Wilma Rudolph • 1964: Edith McGuire • 1968: Irena Szewinska • 1972: Renate Stecher • 1976: Bärbel Eckert • 1980: Bärbel Eckert • 1984: Valerie Brisco-Hooks • 1988: Florence Griffith-Joyner • 1992 Gwen Torrence • 1996: Marie-José Pérec • 2000: Pauline Davis-Thompson • 2004: Veronica Campbell • 2008: Veronica Campbell • 2012: Allyson Felix • 2016: Elaine Thompson • |

| * v
* r
Naiste 4 × 100 meetri teatejooksu olümpiavõitjad |
| --- |
| 

* 1928 Kanada Rosenfeld, Smith, Bell, Cook
* 1932 Ameerika Ühendriigid Carew, Furtsch, Rogers, von Bremen
* 1936 Ameerika Ühendriigid Bland, Rogers, Robinson, Stephens
* 1948 Holland Stad-de Jong, Witziers-Timmer, van der Kade-Koudijs, Blankers-Koen
* 1952 Ameerika Ühendriigid Faggs, Jones, Moreau, Hardy
* 1956 Austraalia Strickland de la Hunty, Croker, Mellor, Cuthbert
* 1960 Ameerika Ühendriigid Hudson, Williams, Jones, Rudolph
* 1964 Poola Ciepły, Kirszenstein, Górecka, Kłobukowska
* 1968 Ameerika Ühendriigid Ferrell, Bailes, Netter, Tyus
* 1972 Lääne-Saksamaa Krause, Mickler, Richter, Rosendahl
* 1976 Saksa Demokraatlik Vabariik Göhr, Stecher, Bodendorf, Wöckel
* 1980 Saksa Demokraatlik Vabariik Müller, Wöckel, Auerswald, Göhr
* 1984 Ameerika Ühendriigid Brown, Bolden, Cheeseborough, Ashford
* 1988 Ameerika Ühendriigid Brown, Echols, Griffith Joyner, Ashford, Young
* 1992 Ameerika Ühendriigid Ashford, Jones, Guidry, Torrence, Finn
* 1996 Ameerika Ühendriigid Devers, Miller, Gaines, Torrence, Guidry
* 2000 Bahama Fynes, Sturrup, Davis-Thompson, Ferguson, Lewis
* 2004 Jamaica Lawrence, Simpson, Bailey, Campbell, McDonald
* 2008 Belgia Borlée, Mariën, Ouédraogo, Gevaert
* 2012 Ameerika Ühendriigid Madison, Felix, Knight, Jeter, Tarmoh, Williams
* 2016 Ameerika Ühendriigid Bartoletta, Felix, Bowie, Gardner, Akinosun
* 2020 Jamaica Williams, Thompson-Herah, Fraser-Pryce, Jackson, Morrison, Burchell

 |

| * v
* r
Naiste 100 m jooksu maailmameistrid |
| --- |
| 
1983: Marlies Göhr • 1987: Silke Gladisch • 1991: Katrin Krabbe • 1993: Gail Devers • 1995: Gwen Torrence • 1997: Marion Jones • 1999: Marion Jones • 2001: Žanna Block • 2003: Torri Edwards • 2005: Lauryn Williams • 2007: Veronica Campbell-Brown • 2009: Shelly-Ann Fraser • 2011: Carmelita Jeter • 2013: Shelly-Ann Fraser-Pryce • 2015: Shelly-Ann Fraser-Pryce • 2017: Tori Bowie • 2019: Shelly-Ann Fraser-Pryce • 2022: Shelly-Ann Fraser-Pryce |

| * v
* r
Naiste 200 m jooksu maailmameistrid |
| --- |
| 
1983: Marita Koch • 1987: Silke Gladisch • 1991: Katrin Krabbe • 1993: Merlene Ottey • 1995: Merlene Ottey • 1997: Žanna Pintusevitš • 1999: Inger Miller • 2001: Debbie Ferguson • 2003: Anastasija Kapatšinskaja • 2005: Allyson Felix • 2007: Allyson Felix • 2009: Allyson Felix • 2011: Veronica Campbell-Brown • 2013: Shelly-Ann Fraser-Pryce • 2015: Dafne Schippers • 2017: Dafne Schippers • 2019: Dina Asher-Smith • 2022: Shericka Jackson |